กรุงเทพมหานครเปิดโครงการภาษีเจริญ เชิญเที่ยวท่อง ล่องคลองบางหลวง ดึงนักท่องเที่ยวสัมผัสเสน่ห์คลองบางหลวง ส่งเสริมการท่องเที่ยวฝั่งธนบุรี
กรุงเทพมหานครเปิดโครงการภาษีเจริญ เชิญเที่ยวท่อง ล่องคลองบางหลวง ดึงนักท่องเที่ยวสัมผัสเสน่ห์คลองบางหลวง ส่งเสริมการท่องเที่ยวฝั่งธนบุรีนายศักดิ์ชัย บุญมา รองผู้ว่าราชการกรุงเทพมหานคร เปิดงาน โครงการภาษีเจริญ เชิญเที่ยวท่อง ล่องคลองบางหลวง “เสน่ห์คลองบางหลวง” ณ ตลาดริมคลองบางหลวง วัดกำแพงบางจาก เขตภาษีเจริญรองผู้ว่าราชการกรุงเทพมหานคร กล่าวว่า โครงการดังกล่าวเป็นการอนุรักษ์ฟื้นฟูการท่องเที่ยวที่เป็นประวัติศาสตร์ของกรุงเทพมหานคร โดยชุมชนริมคลองบางหลวงเป็นชุมชนเก่าแก่ตั้งแต่สมัยอยุธยาจนถึงปัจจุบัน ที่ยังหลงเหลือวิถีชีวิติและประเพณีที่ดั้งเดิมอยู่ เป็นชุมชนที่มีเสน่ห์ที่หายากในพื้นที่กรุงเทพมหานคร โดยการจัดโครงการภาษีเจริญ เชิญเที่ยวท่อง ล่องคลองบางหลวง “เสน่ห์คลองบางหลวง” เป็นการสร้างแหล่งท่องเที่ยวและประชาสัมพันธ์ให้นักท่องเที่ยวเข้ามาเที่ยว พร้อมยกระดับการพัฒนาผลิตภัณฑ์ชุมชน เพื่อสร้างรายได้และกระตุ้นเศรษฐกิจให้แก่ชุมชน ซึ่งการพัฒนาแหล่งท่องเที่ยวนี้จะต้องพัฒนา พร้อมกับการรักษาไว้ซึ่งเอกลักษณ์ เพื่อเป็นมรดกของลูกหลานต่อไปในอนาคตสำหรับงาน“เสน่ห์คลองบางหลวง” จะเปิดทุกวันเสาร์และวันอาทิตย์ โดยเริ่มตั้งแต่วันนี้จนถึงวันที่ 23 กุมภาพันธ์ 2563 เวลา 8.00 น.– 16.00 น. โดยจะมีกิจกรรมการแสดงต่างๆ มากมาย รวมถึงสามารถเลือกซื้อสินค้าจากร้านจำหน่ายสินค้าและอาหารได้อีกด้วย